**ЎЗБЕКИСТОН РЕСПУБЛИКАСИ**

**ВАЗИРЛАР МАҲКАМАСИНИНГ**

**ҚАРОРИ**

**09.03.2020 й.**

**N 132**

**БОЛАЛАРНИ БОШЛАНҒИЧ ТАЪЛИМГА**

**МАЖБУРИЙ  БИР  ЙИЛЛИК  ТАЙЁРЛАШ**

**ТИЗИМИНИ ЯНАДА РИВОЖЛАНТИРИШ**

**ЧОРА-ТАДБИРЛАРИ ТЎҒРИСИДА**

Вазирлар Маҳкамасининг "Болаларни бошланғич таълимга мажбурий бир йиллик тайёрлашга босқичма-босқич ўтиш чора-тадбирлари тўғрисида" 2018 йил 8 декабрдаги 999-сон [қ](https://nrm.uz/contentf?doc=570872_o%E2%80%98zbekiston_respublikasi_vazirlar_mahkamasining_08_12_2018_y_999-son_bolalarni_boshlang%E2%80%98ich_talimga_majburiy_bir_yillik_tayerlashga_bosqichma-bosqich_o%E2%80%98tish_chora-tadbirlari_to%E2%80%98g%E2%80%98risidagi_qarori&products=1_vse_zakonodatelstvo_uzbekistana" \t "_blank)[арорига](https://nrm.uz/contentf?doc=570872_o%E2%80%98zbekiston_respublikasi_vazirlar_mahkamasining_08_12_2018_y_999-son_bolalarni_boshlang%E2%80%98ich_talimga_majburiy_bir_yillik_tayerlashga_bosqichma-bosqich_o%E2%80%98tish_chora-tadbirlari_to%E2%80%98g%E2%80%98risidagi_qarori&products=1_vse_zakonodatelstvo_uzbekistana) асосан 2018/2019 ўқув йилида Қорақалпоғистон Республикаси Тўрткўл туманида, Фарғона вилоятининг Фурқат тумани ва Қувасой шаҳрида ҳамда Тошкент шаҳрининг Мирзо Улуғбек, Миробод, Бектемир, Учтепа, Яшнобод, Чилонзор, Юнусобод ва Шайхонтоҳур туманларида болаларни бошланғич таълимга мажбурий бепул бир йиллик тайёрлаш тизими тажриба-синов тариқасида муваффақиятли амалга оширилди.

Тажриба-синов доирасида Қорақалпоғистон Республикаси, Фарғона вилояти ва Тошкент шаҳрида ташкил этилган болаларни бошланғич таълимга мажбурий бепул бир йиллик тайёрлов гуруҳларининг (кейинги ўринларда - тайёрлов гуруҳлари) 494 та гуруҳида 11 103 нафар бола тайёрловдан ўтди.

Болаларни бошланғич таълимга мажбурий бепул бир йиллик тайёрлаш бўйича дастлабки лойиҳанинг ижобий тажрибасини бошқа ҳудудларда ҳам татбиқ этиш, мактабгача таълим тизимини янада такомиллаштириш, соғлом, фаол, баркамол, ижтимоий мослаштирилган болаларни тарбиялаш, келгусида муваффақиятли ўқув фаолияти учун шарт-шароитларни шакллантириш ва уларни бошланғич таълимга сифатли тайёрлаш ҳамда Ўзбекистон Республикаси Президентининг Олий Мажлисга йўллаган Мурожаатномаси ижросини таъминлаш мақсадида Вазирлар Маҳкамаси **ҚАРОР ҚИЛАДИ:**

1. Ўзбекистон Республикаси Мактабгача таълим вазирлиги, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликларининг 2019/2020 ўқув йилидан бошлаб Қорақалпоғистон Республикаси, вилоятлар ва Тошкент шаҳрида болаларни бошланғич таълимга мажбурий бепул бир йиллик тайёрлаш тизимини тўлиқ жорий этиш тўғрисидаги таклифига розилик берилсин.

2. Ўзбекистон Республикаси Мактабгача таълим вазирлигининг болаларни бошланғич таълимга мажбурий бепул бир йиллик тайёрлашни амалга ошириш борасидаги асосий вазифалари этиб қуйидагилар белгилансин:

мактабгача таълим билан қамраб олинмаган болалар учун тайёрлов гуруҳларини шакллантириш;

тайёрлов гуруҳларининг ўқув-тарбия жараёнига замонавий инновацион педагогик технологияларни, таълим ва тарбиянинг самарали шакллари ҳамда усулларини жорий этиш;

тайёрлов гуруҳларини миллий маданий-тарихий қадриятларни акс эттирадиган ва болаликдан китоб ўқишга қизиқишни оширадиган ўқув-методик, дидактик материаллар, ривожлантирувчи ўйинлар ҳамда ўйинчоқлар, бадиий адабиётлар билан таъминлаш;

илғор хорижий тажрибани ҳисобга олган ҳолда, мактабгача таълим билан қамраб олинмаган болаларнинг давлат талабларига мувофиқ ҳар томонлама ақлий, ахлоқий, эстетик ва жисмоний камол топиши учун шарт-шароитлар яратиш;

тайёрлов гуруҳларини ташкил этишда мактабгача таълимнинг муқобил шаклларини кенг жорий этиш;

давлат мактабгача таълим ташкилотлари ҳамда мактабгача таълим соҳасида ҳам таълим хизматларини кўрсатувчи бошқа давлат ташкилотларининг моддий-техник базасини мустаҳкамлаш.

3. Белгилансинки:

тайёрлов гуруҳлари учун 2019/2020 ўқув йили 2020 йил 10 мартдан бошланади ва 20 августда тугайди. 2020/2021 ўқув йилидан бошлаб, тайёрлов гуруҳлари учун ўқув йили ҳар йили 2 сентябрдан бошланади ва кейинги йилнинг 25 майда тугайди;

давлат ва нодавлат мактабгача таълим ташкилотлари томонидан ҳамда улардан ташқари тўлиқ ёки тўлиқ бўлмаган кун (бир ҳафтада камида 15 соат таълим-тарбия жараёни ташкил этилган ҳолда) режимида ташкил этиладиган тайёрлов гуруҳлари тарбияланувчилари бошланғич таълимга тайёргарликдан ўтган деб ҳисобланади ва мажбурий бепул бир йиллик тайёрловдан озод этилади;

давлат ва нодавлат мактабгача таълим ташкилотлари томонидан ҳамда улардан ташқари ташкил этилган тайёрлов гуруҳларида бошланғич таълимга мажбурий бир йиллик тайёргарликдан ўтган болаларга бошланғич таълимга мажбурий бир йиллик тайёрловдан ўтганлик тўғрисида давлат намунасидаги сертификат берилади.

4. Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари давлат мактабгача таълим ташкилотларида ҳамда бошқа давлат ташкилотларида тайёрлов гуруҳлари учун хоналарни тайёрлаш, зарур бўлганда, янги бинолар, хоналар қуриш ёки мавжудларини капитал таъмирлаш, сув ва электр энергияси ҳажмини ўлчайдиган ҳамда ҳисобга оладиган алоҳида мосламалар ўрнатиш чораларини кўрсин.

5. Қуйидагилар:

2020-2025 йилларда болаларни мажбурий мактабгача таълим билан қамраб олишнинг мақсадли кўрсаткичлари [1-иловага](https://nrm.uz/contentf?doc=617364_o%E2%80%98zbekiston_respublikasi_vazirlar_mahkamasining_09_03_2020_y_132-son_bolalarni_boshlang%E2%80%98ich_talimga_majburiy_bir_yillik_tayerlash_tizimini_yanada_rivojlantirish_chora-tadbirlari_to%E2%80%98g%E2%80%98risidagi_qarori&products=1_vse_zakonodatelstvo_uzbekistana#%D0%B8%D0%BB%D0%BE%D0%B2%D0%B01) мувофиқ;

Болаларни бошланғич таълимга мажбурий бепул бир йиллик тайёрлов гуруҳлари фаолиятини ташкил этиш тартиби тўғрисидаги низом [2-иловага](https://nrm.uz/contentf?doc=617359_bolalarni_boshlang%E2%80%98ich_talimga_majburiy_bepul_bir_yillik_tayerlov_guruhlari_faoliyatini_tashkil_etish_tartibi_to%E2%80%98g%E2%80%98risida_nizom_(o%E2%80%98zr_vm_09_03_2020_y_132-son_qaroriga_2-ilova)&products=1_vse_zakonodatelstvo_uzbekistana) мувофиқ;

Болаларни бошланғич таълимга мажбурий бепул бир йиллик тайёрлов гуруҳларини моддий-техник воситалар ва таълим-дидактик материаллар билан жиҳозлаш нормативлари [3-иловага](https://nrm.uz/contentf?doc=617364_o%E2%80%98zbekiston_respublikasi_vazirlar_mahkamasining_09_03_2020_y_132-son_bolalarni_boshlang%E2%80%98ich_talimga_majburiy_bir_yillik_tayerlash_tizimini_yanada_rivojlantirish_chora-tadbirlari_to%E2%80%98g%E2%80%98risidagi_qarori&products=1_vse_zakonodatelstvo_uzbekistana#%D0%B8%D0%BB%D0%BE%D0%B2%D0%B03) мувофиқ;

Бошланғич таълимга мажбурий бир йиллик тайёрловдан ўтганлик тўғрисида сертификат бериш тартиби тўғрисидаги низом [4-иловага](https://nrm.uz/contentf?doc=617361_boshlang%E2%80%98ich_talimga_majburiy_bir_yillik_tayerlovdan_o%E2%80%98tganlik_to%E2%80%98g%E2%80%98risida_sertifikat_berish_tartibi_to%E2%80%98g%E2%80%98risida_nizom_(o%E2%80%98zr_vm_09_03_2020_y_132-son_qaroriga_4-ilova)&products=1_vse_zakonodatelstvo_uzbekistana) мувофиқ тасдиқлансин.

6. Ўзбекистон Республикаси Мактабгача таълим вазирлиги:

а) тайёрлов гуруҳлари хоналарини ушбу қарорга [3-иловага](https://nrm.uz/contentf?doc=617364_o%E2%80%98zbekiston_respublikasi_vazirlar_mahkamasining_09_03_2020_y_132-son_bolalarni_boshlang%E2%80%98ich_talimga_majburiy_bir_yillik_tayerlash_tizimini_yanada_rivojlantirish_chora-tadbirlari_to%E2%80%98g%E2%80%98risidagi_qarori&products=1_vse_zakonodatelstvo_uzbekistana#%D0%B8%D0%BB%D0%BE%D0%B2%D0%B03) мувофиқ мебель, анжомлар, ўқув-методик, дидактик материаллар, бадиий адабиётлар, ривожлантирувчи ўйинлар ва ўйинчоқлар билан таъминласин;

б) бир ой муддатда:

тайёрлов гуруҳларини малакали педагог кадрлар билан таъминлаш чораларини кўрсин;

манфаатдор вазирлик ва идоралар билан биргаликда ўзлари қабул қилган норматив-ҳуқуқий ҳужжатларни ушбу қарорга мувофиқлаштирсин.

7. Ўзбекистон Республикаси Вазирлар Маҳкамаси ҳузуридаги Таълим сифатини назорат қилиш давлат инспекцияси Мактабгача таълим вазирлиги билан биргаликда тайёрлов гуруҳларидаги таълим-тарбия жараёнининг сифатини назорат қилсин ҳамда давлат ва нодавлат мактабгача таълим ташкилотлари томонидан, шунингдек, бошқа ташкилотларда ташкил этиладиган тайёрлов гуруҳлари фаолиятининг мониторингини олиб борсин.

8. Ўзбекистон Республикаси Молия вазирлиги:

ҳар йили Ўзбекистон Республикаси Давлат бюджети харажатларини шакллантиришда ушбу қарор доирасидаги тадбирларни амалга ошириш учун зарур маблағларни назарда тутсин;

заруратга қўра жорий этилаётган штат бирликларидан ва тайёрлов гуруҳларини жиҳозлашдан келиб чиққан ҳолда, "2020 йил учун Ўзбекистон Республикасининг Давлат бюджети тўғрисида"ги Ўзбекистон Республикаси [Қ](https://nrm.uz/contentf?doc=608428_&products=1_vse_zakonodatelstvo_uzbekistana" \t "_blank)[онунига](https://nrm.uz/contentf?doc=608428_&products=1_vse_zakonodatelstvo_uzbekistana) ўзгартириш ва қўшимчалар киритиш бўйича Вазирлар Маҳкамасига таклифлар киритсин.

9. Ўзбекистон Республикаси Марказий банкининг "Давлат белгиси" давлат унитар корхонаси Мактабгача таълим вазирлигининг буюртмасига мувофиқ ҳар йили бошланғич таълимга мажбурий бир йиллик тайёрловдан ўтганлик тўғрисида давлат намунасидаги сертификат бланкаларининг белгиланган тартибда тайёрланишини таъминласин.

10. Вазирлар Маҳкамасининг 2017 йил 15 мартдаги 140-сон [қ](https://nrm.uz/contentf?doc=494249_o%E2%80%98zbekiston_respublikasi_vazirlar_mahkamasining_15_03_2017_y_140-son_umumiy_o%E2%80%98rta_talim_to%E2%80%98g%E2%80%98risidagi_nizomni_tasdiqlash_haqidagi_qarori&products=1_vse_zakonodatelstvo_uzbekistana" \t "_blank)[арори](https://nrm.uz/contentf?doc=494249_o%E2%80%98zbekiston_respublikasi_vazirlar_mahkamasining_15_03_2017_y_140-son_umumiy_o%E2%80%98rta_talim_to%E2%80%98g%E2%80%98risidagi_nizomni_tasdiqlash_haqidagi_qarori&products=1_vse_zakonodatelstvo_uzbekistana) (Ўзбекистон Республикаси ҚТ, 2017 йил, 3-сон, 29-модда) билан тасдиқланган Умумий ўрта таълим тўғрисидаги низомнинг [43-бандига](https://nrm.uz/contentf?doc=494250_umumiy_o%E2%80%98rta_talim_to%E2%80%98g%E2%80%98risida_nizom_(o%E2%80%98zr_vm_15_03_2017_y_140-son_qaroriga_1-ilova)&products=1_vse_zakonodatelstvo_uzbekistana#%D0%BF43) қуйидаги мазмундаги [хатбоши](https://nrm.uz/contentf?doc=494250_umumiy_o%E2%80%98rta_talim_to%E2%80%98g%E2%80%98risida_nizom_(o%E2%80%98zr_vm_15_03_2017_y_140-son_qaroriga_1-ilova)&products=1_vse_zakonodatelstvo_uzbekistana" \l "%D0%BF43%D0%B0%D0%B1%D0%B77" \t "_blank) қўшилсин:

"2027/2028 ўқув йилидан бошлаб - бошланғич таълимга мажбурий бир йиллик тайёрловдан ўтганлик тўғрисида давлат намунасидаги сертификат".

11. Вазирлар Маҳкамасининг "Болаларни бошланғич таълимга мажбурий бир йиллик тайёрлашга босқичма-босқич ўтиш чора-тадбирлари тўғрисида" 2018 йил 8 декабрдаги 999-сон қарорининг [5-банди](https://nrm.uz/contentf?doc=570872_o%E2%80%98zbekiston_respublikasi_vazirlar_mahkamasining_08_12_2018_y_999-son_bolalarni_boshlang%E2%80%98ich_talimga_majburiy_bir_yillik_tayerlashga_bosqichma-bosqich_o%E2%80%98tish_chora-tadbirlari_to%E2%80%98g%E2%80%98risidagi_qarori&products=1_vse_zakonodatelstvo_uzbekistana#%D0%BF5%D1%83%D1%82%D1%80) ва ушбу қарорга [2](https://nrm.uz/contentf?doc=570873_bolalarni_boshlang%E2%80%98ich_talimga_majburiy_bir_yillik_bepul_tayerlash_tajriba_guruhlari_faoliyatini_tashkil_etish_tartibi_to%E2%80%98g%E2%80%98risida_nizom_(o%E2%80%98zr_vm_08_12_2018_y_999-son_qaroriga_2-ilova)&products=1_vse_zakonodatelstvo_uzbekistana)-[4-иловалар](https://nrm.uz/contentf?doc=570872_o%E2%80%98zbekiston_respublikasi_vazirlar_mahkamasining_08_12_2018_y_999-son_bolalarni_boshlang%E2%80%98ich_talimga_majburiy_bir_yillik_tayerlashga_bosqichma-bosqich_o%E2%80%98tish_chora-tadbirlari_to%E2%80%98g%E2%80%98risidagi_qarori&products=1_vse_zakonodatelstvo_uzbekistana#%D0%98%D0%BB%D0%BE%D0%B2%D0%B04) ўз кучини йўқотган деб ҳисоблансин.

12. Мазкур қарорнинг бажарилишини назорат қилиш Ўзбекистон Республикаси мактабгача таълим вазири А.В. Шин зиммасига ва Ўзбекистон Республикаси Вазирлар Маҳкамасининг Таълим ва соғлиқни сақлаш масалалари котибиятига юклансин.